Die ander Izak
Izak de Villiers is dood.
Izak en Izak het 'n hele paar keer met mekaar gesels. Dikwels was dit oor bitter prakties goed soos: Naspers wat gedurig sy tantiemestate vir my stuur, of sy ITB3 wat in my posbus beland, of so iets. Dan skryf Izak aan Izak en sê: "Ek pos dit vir jou…"
Nee, ek het hom nooit van aangesig tot aangesig ontmoet nie, maar ek en Izak was gereeld in e-poskorrespondensie. Hy het gewoonlik geteken: "Die ander Izak".
Dít sê nogal iets van hom, want hy is natuurlik die "oorspronklike Izak" in die letterkunde.
Lank voor ek hom leer ken het – via e-pos – was hy vir my die dominee wat die krag van die woord seks die beste verstaan het. Onthou julle die Sarie onder Izak de Villiers se hand? Die "Vriendin vir elke vrou" het met elke uitgawe die woord seks iewers op die voorblad vertoon.
Dankie tog vir e-pos. Ek sit hier met 'n paar kosbare stukkies lewenswyshede wat die slim Izak aan die jong Izak gestuur het. Toe ons van huis verander het, was Izak se kommentaar: "Nou kan jy sommer Nuweland toe stap."
Hy het ook mooi woorde oor my seun gehad, en het my gereeld aangemoedig om die beste te gee vir dié knaap. Izak was ontsettend trots op sy aangenome dogter, en was opgewonde toe hy uitvind ons deel meer as net 'n naam – vandaar sy belangstelling in my aangenome seun.
Graag sou ek hom die hand wou skud. Nou nie meer moontlik nie.
Daarom net weer: Dankie tog vir e-pos.
Mooiloop, Izak. Jy's tuis. Maak seker die woord seks verskyn elke week op die voorblad van die Hemelrapport.
Die Tweede Izak
&larr Miriam Dans, Melanie Lowe en Room 9
Die Storie van die Vertaalde Mense &rarr
11 antwoorde op Die ander Izak
veralda het gesê op September 29, 2009
as ek aan Izak I dink, hoor ek daardie aanhaling uit die Bybel: "stil daar gaan 'n man verby".
('n groot gees, volg hom)
DroomKind het gesê op September 29, 2009
Ek beaam Lo-Ammi 🙂
Neander het gesê op September 30, 2009
Ek het hom daai tip gegee, want Homo sapiens kan liefde maak sonder om voort te plant. Seks-beheptheid is 'n neweproduk van regoploop, verborge ovulasie en paar-verbinding.
Lees ook my kommentaar by Nastergal.
kobusvictor het gesê op September 30, 2009
Ek was Sondag baie geskok toe ek van sy dood hoor. Ek het laat daardie middag op my blog 'n kort huldeblyk oor hom geskryf.